Wyke voor munisipale verkiesing herafgebaken | Maroela Media
Geen munisipale grense gaan voor die munisipale verkiesing volgende jaar verander word nie.
Só het die munisipale afbakeningsraad Donderdag gesê. Daar sal wel volgende jaar 76 meer wyke as in die 2016- munisipale verkiesing wees.
Die proses om volgende jaar se munisipale verkiesing aan die gang te kry, het Donderdag begin toe die munisipale afbakeningskommissie aangekondig het hoe die herafbakening van wyke gaan werk.
Stadsraadswyke moet elke vyf jaar herafgebaken word. Herafbakening is belangrik omdat die grenslyne van die wyk dikwels kan bepaal watter politieke party die wyk wen.
ŉ Belangwekkende aankondiging is dat die buitenste grense van stadsrade nie voor die verkiesing verander gaan word nie, met ander woorde geen stadsrade gaan by mekaar ingelyf word of dele van ander stadsrade bykry nie.
Herafbakening is egter noodsaaklik weens bevolkingsverskuiwing, want elke wyk in ‘n munisipaliteit moet min of meer dieselfde hoeveelheid kiesers hê as elke ander wyk in dieselfde munisipaliteit.
Die proses begin met openbare insette van die publiek oor die volgende vier maande. In Februarie sal herafbakenings vir die Wes-Kaap, Mpumalanga, die Oos-Kaap en KwaZulu-Natal plaasvind, in Maart kom Gauteng aan die beurt en in April die Noord-Kaap, Vrystaat, Noordwes en Limpopo.
Die aantal wyke in Suid-Afrika gaan teen volgende jaar op 4 469 te staan kom, wat 76 meer is as in 2016 se verkiesing. Dit beteken alle kiesers moet hulle vergewis of hul wyke gaan verander.
Inligting oor die herafbakening van wyke en ook waar openbare deelnameprosesse vir die publiek in elke geaffekteerde munisipaliteit gaan plaasvind, is beskikbaar op die webblad www.demarcation.org.za.
Ná die openbare insette sal die konsep-wykveranderings ŉ laaste keer in Mei in die Staatskoerant gepubliseer word vir kommentaar, en die afbakeningsraad stel hom ten doel om die finale wyksafbakenings in Julie aan die Onafhanklike Verkiesingskommissie te oorhandig.
Goed so die VF+ gaan sy kiesersgetal meer as verdubbel.
Of is dit dalk ANC djob kriehyshun in aksie? ‘n Professor van die KZN Universiteit het by geleentheid toe daar probleme was, in die koerant verklaar mense moet onthou heelwat van die munisipale raadslede was werkloos voordat hulle as raaadslede aangestel is.
Kyk nou mooi. Die wyke wat aan herafbakening onderwerp gaan word is wyke wat tans deur oppossiepartye gehou word. Dit is n taktiek van die anc regering om die opposissie te verswak deur by sulke wyke, gebiede in te sluit wat regeringsgesind is . Ek het geen vertroue in die ovk om onpartydig te wees nie.
Die ANC gaan meer as 80% van die stemme kry in die 2021 verkiesing.
Daarvoor sal die (ANC) Afbakeningsraad sorg … en die (ANC) OVK … wat steeds ‘n miljoen (adreslose) ‘spookkiesers’ wegsteek op die kiesersrol.
Skelmstreke! Dis hoe die ANC sy gebiede verower. Op ‘n eerlike manier kan hulle dit nie regkry nie.